Ներկա փուլում մալարիայի համաճարակաբանական հսկողության հիմնական խնդիրը մալարիայի համաճարակային բարվոք իրավիճակի պահպանումն է՝ բերովի դեպքերի վաղ հայտնաբերման և բուժման միջոցով: Այդ նպատակով, առողջապահության նախարարության կողմից առաջարկվել է Առողջապահական և աշխատանքի տեսչական մարմնին ՀՀ պետական սահմանի անցման կետերում ուժեղացնել հսկողությունը մալարիայի նկատմամբ անապահով տարածաշրջաններից ժամանած անձանց նկատմամբ՝ բերովի դեպքերից մալարիայի տեղական դեպքերի առաջացումը և մալարիայի կրկին արմատավորումը ՀՀ տարածքում բացառելու նպատակով։